**Баламалы негізде «Азаматтарға арналған үкімет» мемлекеттік корпорациясы коммерциялық емес акционерлік қоғамы арқылы көрсетілетін мемлекеттік кірістер органдарының**

**мемлекеттік қызметі**

Қазіргі таңда мемлекеттік кірістер органдарымен 50 мемлекеттік қызмет түрлері көрсетіледі, соның ішінде 31-і салық, 19-ы кеден бағыты бойынша көрсетіледі.

Қазақстан Республикасы Үкіметінің 2014 жылдың 24 қарашасында №1012 қаулысымен бекітілген, 2014-2015жылдарға Қазақстан Республикасында құрылымдық реформаларды жүзеге асыру бойынша Жол картасына сәйкес, мемлекеттік қызметтер «Азаматтарға арналған үкімет» мемлекеттік корпорациясы коммерциялық емес акционерлік қоғамының филиалдарына (бұдан әрі – Мемлекеттік корпорация) баламалы негізде кезең-кезеңімен беру жүргізілуде.

Бірінші кезеңде 2014 жылы Мемлекеттік корпорацияға 7 қызмет түрі берілді. Бұл салықтық берешектің жоқтығы (барлығы), алкоголь өнімдері, этил спирті, темекі өнімдеріне лицензия беру, алкоголь өнімдерін сақтау, көтерме және бөлшек саудада сату лицензиясын беру, әкімшілік қызметін жүзеге асыру құқығы бар тұлғаларды тіркеу қызмет түрлері.

2015 жылдың 20 мамырынан бастап, Қазақстан Республикасы Қаржы министрлігінің құрылымдық бөлімшелері мен аумақтық бөлімшелерінен шығатын ресми құжаттарға апостиль қою мен салық салумен байланысты нысандар мен салық салу нысандарының тұрған жері бойынша тіркеу есебі, айыпұлдар, өсімпұлдар, бюджетке төленетін басқа да төлемдер мен салықтардың төленген сомаларын қайтару және есепке жатқызу, салық есептілігін кері қайтарып алу, мұнай өнімдерінің жекелеген өндірушілеріне (импорттаушылар) дербес сәйкестендіру нөмірлерін беру сияқты 5 қызмет түрі берілді. Қосымша, 2015 жылдың 1 маусымынан бастап Мемлекеттік корпорацияға тағы да 5 қызмет түрі берілді. 2015 жылдың желтоқсан айынан бастап Мемлекеттік корпорация филиалдары мемлекеттік кірістер органдарының тағы да 8 қызмет түрін көрсете бастады.

2016 жылдың 27 мамырдағы ведомствоаралық комиссиясының қорынтындысы бойынша коммерциялық емес акционерлік қоғамы «Азаматтарға арналған үкімет» мемлекеттік корпорациясы арқылы көрсетілуге жататын бес кеден қызметі таңдалып, үстіміздегі жылдың басынан Мемлекеттік корпорация арқылы пилоттық режимде көрсетілуде.

Мемлекеттік корпорация филиалдарына баламалы негізде мемлекеттік қызмет түрлерін кезең-кезеңімен беру нәтижесінде, қазіргі уақытта мемлекеттік кірістер органдарының 28 қызмет түрі Мемлекеттік корпорация арқылы көрсетіледі.

Қазірге кезде Мемлекеттік корпорация филиалдарында «Преференциялық және преференциялық емес режимдерді қолдану кезінде тауарлар шығарылған елді айқындауға қатысты алдын ала шешімдер қабылдау», «Тауарларды жіктеу жөнінде алдын ала шешімдер қабылдау», «Кедендік баждар, салықтар, кедендік алымдар мен өсімпұлдар бойынша есептеулерді салыстыру актісін беру», «Кедендік баждарды төлеу мерзімін өзгерту» және т.б. қызмет түрлерін ала алады. Бұрындары осындай қызмет түрлерін қазақстандықтар Қазақстан Республикасы Қаржы министрлігі Мемлекеттік кірістер комитетінің аумақтық органдарынан ғана ала алатын болған. Ал қазір, Мемлекеттік корпорация және мемлекеттік органмен баламалы түрде көрсетіледі.

Кейінірек Мемлекеттік корпорацияға қызметтерді баламасыз негізде беру жоспарлануда, бұл мемлекеттік кірістер органдарын қызмет алушылармен тікелей байланысын болдырмайды, сыбайлас жемқорлық қауіпін төмендетеді, сонымен бірге қызмет алушылар үшін ыңғайлы жағдайды қамтамасыз етеді.

Мемлекеттік кірістер органдары мемлекеттік қызмет түрлерін алуға бизнес пен қалың бұқара топтарын қамтамасыз етуге қолайлы жағдай туғызуға көп көңіл бөлуде.

**Шығыс Қазақстан облысы бойынша**

**мемлекеттік кірістер департаменті**